section_heading: Životopis
paragraph_text: Prema Sopranos: A Family History, Giacomo Michael Aprile, Sr. rođen je 1955. te je bio dobar prijatelj i suradnik Tonyja Soprana, s kojim se zajedno uzdizao u hijerarhiji obitelji DiMeo. Jackiejev stariji brat, Richie Aprile, također je ušao u istu obitelj. Jackie je i brat Liz La Cerve i ujak Adriane La Cerve. Jackie i Tony, zajedno sa Silviom Danteom i Ralphom Cifarettom, kao mladić je bio u ekipi koja se uklapala u kategoriju obećavajućih mafijaša. Jackieju je u to vrijeme sinula ideja o pljački kartaške partije koju je održavao tadašnji kapetan Feech La Manna te, prema Ralphovim riječima, "ušao u prvu ligu". Ralph je obolio od gonoreje te nije bio u mogućnosti pridružiti im se u pljački. Međutim, Tony, Jackie i Silvio su je izveli. Iako su dio novca morali vratiti, Tony, Jackie i Silvio ubrzo su postali članovi obitelji.